Malin Reitan

**Malin Reitan** (født 8. august 1995 i Trondheim) er en norsk sanger. 

Hun ble først kjent etter å ha vunnet den norske finalen i Melodi Grand Prix Junior 2005. Hun kom på tredjeplass i den europeiske finalen, Junior Eurovision Song Contest 2005.  

Hun har gitt ut seks album. Den 8. mai 2006 albumdebuterte hun med *Malin på månen*, og den 27. november samme år ble oppfølgeren, *Malins jul*, utgitt. Den 16. april 2008 ga Malin ut sin tredje CD: *PANG!*. Den 2.&nbsp;november 2009 ga hun ut albumet *Malin*, som hun senere vant Spellemannprisen 2009 for i kategorien «barneplate». Hun ble dermed tidenes yngste spellemannprisvinner.  

Den 8.&nbsp;november 2010 gav hun ut albumet *Julekonserten* sammen med kollega og venninne Celine Helgemo. 1. april 2011 kom Reitan med sitt sjette album, «Paradis». 

Før jul i 2008 opptrådte Reitan og Celine Helgemo sammen i Olavshallen, der de solgte ut fem konserter i Olavshallens største sal med sitt juleshow. Også i 2009 og 2010 stod de to tenåringene på scenen i Olavshallen med nye juleshow.  

Den 9. oktober 2009 deltok Reitan i *[[Beat for beat]]* på NRK1. Under samme utdeling var hun med på å dele ut hedersprisen til Jahn Teigen. Reitan har solgt over  plater totalt og hun har mottatt tilsammen seks gulltrofeer og ett platinatrofé. Alle platene hun har utgitt har oppnådd gulltrofé, i tillegg til MGP junior cd-en fra 2005. 

I 2012 deltok Reitan i den andre delfinalen i Melodi Grand Prix, som ble arrangert i Larvik. Hun fremførte sangen «Crush», som var skrevet av produksjonsselskapet Beyond51, og kvalifiserte seg til å delta i finalen i Oslo Spektrum. Hun klarte imidlertid ikke å kvalifisere seg til gullfinalen under opptredenen i Oslo Spektrum.

## Diskografi

### Album
* 2006: *[[Malin på månen]]*
* 2006: *[[Malins Jul]]*
* 2008: *[[Pang! (album)|Pang!]]*
* 2009: *[[Malin (album)|Malin]]*
* 2010: *[[Julekonserten]]* – sammen med Celine
* 2011: *[[Paradis (album)|Paradis]]*

### Singler
* 2012: «Crush»

### Deltar på
* Melodi Grand Prix junior 2005: *[[MGP jr. 2005]]* (2005)
* Melodi Grand Prix junior: *[[MGP Junior 2]]* (2005)
* McMusic: *[[Hits for Kids 14]]* (2005)
* Junior Eurovision Song Contest 2005: *[[Junior Eurovision Song Contest Hasselt 2005]]* (2005)
* McMusic: *[[Hits for Kids 16]]* (2006)
* Tylden & co: *[[Sommer hele året!]]* (2006)
* McMusic: *[[Hits for Kids presenterer Stians sommerfavoritter]]* (2006)
* Barneselskapet: *[[Jippi! Det er sommer!]]* (2007)
* MBN: *[[Kidz Hits!]]* (2007)
* McMusic: *[[Hits for Kids 17]]* (2007)
* Universal Music: *[[Tidenes beste barneplate 3]]* (2007)
* EMI: *[[Lego hits]]* (2008)
* Celine: *[[Jul på Røros]]* (2008)
* Adresseavisen: *[[Julestemning fra Adresseavisen]]* (2008)
* USM: *[[Fiskoteket (album)|Fiskoteket]]* (2009)
* Ole Edvard Antonsen: *[[Desemberstemninger]]* (2009)
* McMusic: *[[Hits for Kids 23]]* (2010)
* Egmont Serieforlaget: *[[Barnas feriefavoritter]]* (2011)
* Melodi Grand Prix: *[[Melodi Grand Prix 2012 (album)|Melodi Grand Prix 2012]]* (2012)
* Universal Music: *[[Familiens julesanger]]* (2012)
* Universal Music: *[[Hits for Kids X-Mas]]* (2012)
* Universal Music: *[[Tidenes beste julebarneplate 2]]* (2012)
* Universal Music: *[[Tidenes beste juleplate 2]]* (2012)
* Melodi Grand Prix junior: *[[God jul med MGP jr!]]* (2013)
* ESS Engros: *[[Ferien for store og små &ndash; 50 skandinaviske sommerfavoritter]]* (2014)
* Universal Music: *[[Hits for Kids 34]]* (2014)
* Grammofon: *[[Alle tiders barnesanger]]* (2015)

## Referanser


## Eksterne lenker
* 
* 
*